ศตวรรษ เศรษฐกร

**ศตวรรษ เศรษฐกร** () ชื่อเล่น **เต๊ะ** เป็นนักร้องและนักแสดงชาวไทย ที่มีผลงานเป็นที่รู้จักทั้งในประเทศไทยและไต้หวัน และได้รับเชิญร่วมร้องเพลงงาน “GONG FU AO YUN” ที่ใช้ในพิธีเปิดการแข่งขันกีฬาโอลิมปิก 2008 ที่ปักกิ่ง ประเทศจีน เคยเป็นอดีตสมาชิกศิลปินกลุ่ม ทีน 8 เกรดเอ และศิลปินเดี่ยวสังกัดค่ายเพลงแกรมมี่ และออกอัลบั้มคู่กับศิลปินไต้หวัน

## ประวัติ
ศตวรรษเกิดเมื่อวันที่ 26 เมษายน พ.ศ. 2525 ที่ตำบลท่ามะขาม อำเภอเมือง จังหวัดกาญจนบุรี บิดาชื่อ พงษ์พริ้ง  มารดาชื่อ พรภัคกุล เศรษฐกร (ชื่อเดิม: พรศรี) เรียนชั้นมัธยมศึกษาตอนต้นที่โรงเรียนวิสุทธรังษี จังหวัดกาญจนบุรี มาเรียนต่อมัธยมศึกษาตอนปลายที่โรงเรียนเศรษฐบุตรบำเพ็ญ กรุงเทพมหานคร ปริญญาตรี คณะศิลปกรรมศาสตร์ มหาวิทยาลัยศรีนครินทรวิโรฒ เอกกำกับการแสดงและการแสดง

ศตวรรษสมรสอย่างเงียบ ๆ กับเอริน ไซย์ สตรีลูกครึ่งญี่ปุ่น เมื่อวันที่ 19 พฤษภาคม พ.ศ. 2556 ที่ประเทศญี่ปุ่น แต่ต่อมาได้หย่าร้างกัน ปัจจุบันสมรสกับ น.ส.แพรวไพลิน บูชานันท์ พนักงานต้อนรับบนเครื่องบินสายการบินไทย

## งานบันเทิง
เต๊ะ มาเป็นนักร้องสังกัดค่ายกรีนบีน ในเครือ จีเอ็มเอ็ม แกรมมี่  และได้ออกอัลบั้มแรกในนามวง "ทีนเอจเกรดเอ" และออกอัลบั้มเดี่ยวชื่อ "ที-สปีด" (T-Speed)  ปี พ.ศ. 2541  เต๊ะ ไปออกอัลบั้มเพลงภาษาจีนที่ ไต้หวัน ในสังกัด จีเอ็มเอ็ม ไต้หวัน อัลบั้มชุดแรกออกคู่กับ วีวี่ ในชื่อชุด Gift 

ละครโทรทัศน์และภาพยนตร์ โด่งดังมากในละครโทรทัศน์ชุด เดชเซียวฮื่อยี้ ภาค 2 คู่กับหลินจื้ออิง

## ชีวิตส่วนตัว
### การเมือง
เมื่อเดือนมีนาคม พ.ศ. 2557 เต๊ะ ศตวรรษ พร้อมด้วยเพื่อนทั้ง 4 คน ถอดเสื้อเปลือยกายท่อนบน แล้วเขียนที่ลำตัวว่า *"เสื้อเกราะ"* พร้อมถือป้ายผ้าหน่วยปฐมพยาบาล ถือเป็นการกระทำเชิงสัญลักษณ์ประท้วงต่อการกระทำของเจ้าหน้าที่ตำรวจสถานีทองหล่อ ที่เข้าจับกุมแพทย์อาสาประจำเวที กปปส. พร้อมแจ้งข้อหามีเครื่องยุทธภัณฑ์ (เสื้อเกราะกันกระสุน) ไว้ในครอบครองโดยไม่ได้รับอนุญาต

16 กุมภาพันธ์ พ.ศ. 2558 ศตวรรษ สมาชิกกลุ่มเครือข่ายประชาชนปฏิรูปพลังงานไทย ได้เข้ายื่นหนังสือต่อ พลเอก ประยุทธ์ จันทร์โอชา นายกรัฐมนตรี ผ่าน พล.อ.สกล ชื่นตระกูล ที่ปรึกษานายกรัฐมนตรี โดยเรียกร้องให้ยกเลิกการให้สัมปทานปิโตรเลียมครั้งที่ 21 ทั้งนี้ ให้มีการสำรวจพื้นที่ได้ แต่ห้ามผลิตพลังงานภายใน 1 ปี ซึ่งระหว่างนั้นขอให้มีการแก้ไขกฎหมายที่เกี่ยวข้องโดยให้ประชาชนมีส่วนร่วม เช่น พ.ร.บ.ปิโตรเลียม เพราะอาจทำให้สัมปทานอาจจะทำให้ประเทศไทยเสียเปรียบ และผลประโยชน์ตกเป็นอยู่ของคนบางกลุ่ม

### ศาสนา
ศตวรรษเคยให้สัมภาษณ์กับนิตยสาร *ธรรมลีลา* เมื่อ พ.ศ. 2551 ว่าตนเคร่งครัดในศาสนาพุทธ โดยร่วมปฏิบัติศาสนกิจร่วมกับมารดาอยู่เสมอ รวมทั้งเป็นอาสาสมัครกู้ภัยของมูลนิธิธรรมรัศมีมณีรัตน์ เพื่อช่วยเหลือผู้อื่น ต่อมา พ.ศ. 2563 เขาเปลี่ยนไปนับถือศาสนาคริสต์นิกายโปรเตสแตนต์

## ผลงาน
### งานเพลง

### ภาพยนตร์
* วัยระเริง (2541)
* Bie Ai Mo Sheng Ren (2543)
* Dragon Love (2544)
* The Story of Freeman (2544)
* The Little Fairy (2548)
* Go! Go! G-Boys (2549)
* ตายโหง (พ.ศ. 2553) ตอนคุกกองปราบ รับบทเป็นก้อง

### ละครโทรทัศน์ใน[[ไทย]]

### ละครโทรทัศน์[[ประเทศจีน]]
* เดชเซียวฮื่อยี้ ภาค 2
* ยุ่งนักรักซะเลย 
* แอบรักเธอสุดหัวใจ
*อภินิหารดาบมังกรสะท้านพิภพ (2554)
*ไซอิ๋วท่องพิภพสยบมาร ปีพุทธศักราช 2554 (Journey to the West 2011 TV series)ในบทบาทพระอวโลกิเตศวรโพธิสัตว์

## อ้างอิง

## แหล่งข้อมูลอื่น
* เว็บไซต์สำหรับแฟนคลับเต๊ะ ศตวรรษ เศรษฐกร 

 

หมวดหมู่:บุคคลจากอำเภอเมืองกาญจนบุรี
หมวดหมู่:ชาวไทยเชื้อสายแต้จิ๋ว
หมวดหมู่:ชาวไทยเชื้อสายไต้หวัน
หมวดหมู่:คริสต์ศาสนิกชนนิกายโปรเตสแตนต์ชาวไทย
หมวดหมู่:บุคคลจากศาสนาพุทธที่เปลี่ยนไปนับถือศาสนาคริสต์
หมวดหมู่:นักร้องชายชาวไทย
หมวดหมู่:นักแสดงชายชาวไทย
หมวดหมู่:นักแสดงไต้หวัน
หมวดหมู่:นักร้องไต้หวัน
หมวดหมู่:พันธมิตรประชาชนเพื่อประชาธิปไตย
หมวดหมู่:ศิลปินที่เป็นแนวร่วมกปปส.
หมวดหมู่:บุคคลจากโรงเรียนวิสุทธรังษี
หมวดหมู่:บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
หมวดหมู่:นักร้องจากจังหวัดกาญจนบุรี
หมวดหมู่:นักแสดงจากจังหวัดกาญจนบุรี
หมวดหมู่:ชาวไทยในไต้หวัน